Document ID: /roh_data/filtered/fineweb-2-filterrobots_roh.jsonl.gz/17182

Claustra Son Jon a Müstair l’onn 1911(Fotografia: C. Meisser)
Fototeca
L’archiv da maletgs da l’Institut dal DRG cumpiglia 28’000 fotografias, dissegns e skizzas
Essend ch’il DRG è in’ovra illustrada cuntegnend ultra dals artitgels lexicals era da quels enciclopedics, han ins stuì rimnar da bell’entschatta era material illustrativ (cunzunt da la cultura purila ed artisanala d’antruras). Plinavant ha il DRG era pudì surpigliar bleras fotografias: uschia per sumeglia las collecziuns da Walram Derichsweiler e da Christian Meisser cun maletgs dals emprims decennis dal 20avel tschientaner. Medemamain ertà è il material original davart la perscrutaziun da la chasa purila en il Grischun conservà en singulas mappas. Quellas cuntegnan vegl material illustrativ da tut las vischnancas grischunas per part anc inedì.